સામગ્રી: વર્ષ 1984માં થયેલા શીખ વિરોધી તોફાનોમાં પોતાના પિતાને ખોઈ દેનારાં 50 વર્ષનાં નિરપ્રીત કૌર તેમના ભૂતકાળને યાદ કરતા કરતા રોકાઈ જાય છે.

થોડીવાર ચૂપ રહ્યાં બાદ તેઓ ફરીથી પોતાની વાત શરૂ કરતાં કહે છે, "84ની કત્લેઆમમાં મારા પિતાની હત્યા થઈ હતી. અમારા ઘરબાર અને દુકાન સળગાવી દેવાઈ હતી. એ વાત તો 'તે' બિલકુલ ખોટી કહી રહ્યા છે. એ (તોફાનો) તો કોંગ્રેસ પાર્ટીએ જ કરાવ્યાં હતાં. અમે કેવી રીતે માની લઈએ કે કોંગ્રેસ પાર્ટીના લોકો નહોતા?"

'તે' શબ્દથી નિરપ્રીતનો સંદર્ભ કોંગ્રેસના પ્રમુખ રાહુલ ગાંધી વિશે હતો.

રાહુલ ગાંધીએ લંડન ખાતે આયોજિત ઇન્ડિયન જર્નલિસ્ટ્સ ઍસોસિયેશનના એક કાર્યક્રમમાં શીખ વિરોધી તોફાનોને એક દર્દનાક ત્રાસદાયી ઘટના સાથે સરખાવ્યાં હતાં. 

તેમણે કહ્યું હતું કે કોઈ પણ વ્યક્તિ સાથે હિંસા કરનાર ગુનેગારને સજા થવી જોઈએ એ બાબત સાથે તેઓ સો ટકા સહમત છે. 

જોકે, તેમણે એવું પણ કહ્યું કે એ હિંસામાં કોંગ્રેસની કોઈ ભૂમિકા નહોતી.

રાહુલ ગાંધીના આ નિવેદનથી નિરપ્રીત ખૂબ જ નારાજ છે. તે કહે છે, "રાહુલ ગાંધીએ એવું કહેવું જોઈતું હતું કે હિંસાના ગુનેગારોને સજા મળશે, પછી ભલે તે ગમે તે પક્ષ સાથે જોડાયેલા હોય. રાહુલે આવ્યું કહ્યું હોત તો અમને ખુશી થાત."

રાહુલની વાતમાં કેટલું તથ્ય?

વરિષ્ઠ પત્રકાર રાશિદ કિદવઈ અનુસાર, "હુલ્લડ સમયે તમામ અસામાજિક તત્વો સક્રિય થઈ ગયા હતા અને તેમણે મોટી માત્રામાં હિંસા અને લૂંટ મચાવી હતી. આમ છતાં સરકાર ચૂપ રહી. એટલા માટે કોંગ્રેસ દોષી છે."

જોકે, કિદવઈ હુલ્લડમાં પૂર્વ વડા પ્રધાન રાજીવ ગાંધીને 'બેનિફિટ ઑફ ડાઉટ' દેવામાં આવે છે. 

તેઓ કહે છે, "મને નથી લાગતું કે રાજીવ ગાંધીની આવી કોઈ ઇચ્છા હતી. એટલા માટે જો રાહુલ ગાંધી કોંગ્રેસ પાર્ટીની જગ્યાએ તેમના પિતાને ક્લિન ચીટ આપે તો તે વધુ સફળ રહ્યા હોત."

કિદવઈ મુજબ, "રાહુલ ગાંધીને માત્ર એક વાતની ક્રેડિટ આપી શકાય કે તેમણે આ વિષય પર વાતચીત કરી. પરંતુ તેમણે અસંતોષપ્રદ વાત કરી તેનાથી મને સંદેહ છે."

તમે આ વાંચ્યું કે નહીં?

કિદવઈનું માનવું છે કે રાહુલ ગાંધીના આ નિવેદનથી ના તો તેમનો કોઈ ફાયદો થશે, ના તો તેમના પક્ષને.

ભાજપના પ્રવક્તા નલિન કોહલીએ કોંગ્રેસ અધ્યક્ષના આ નિવેદન પર ગંભીર પ્રતિક્રિયા આપી છે.

તેમણે બીબીસીને કહ્યું, "રાહુલ ગાંધીનું આ નિવેદન દંગા પીડિતો સાથે એક ક્રૂર મજાક છે. તેમનાં નિવેદનમાં પરિપક્વતા દેખાતી નથી. તેમની વાતથી સાફ માલૂમ થાય છે કે તેઓ તૈયારી વિના અને...\nઅગાઉની સામગ્રીનો સારાંશ નીચે મુજબ કરી શકાય છે:
"બધું જ યાદ છે. મારા પિતાને સળગાવી દીધા હતા, કોણે કોણે સળગાવ્યા... એ બધું જ યાદ છે. કેવી રીતે અમારા ઘર અને ગુરુદ્વારા પર હુમલો કર્યો એ બધી જ મને ખબર છે."